****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2022. november 28-i NYILVÁNOS ÜLÉSÉRE**

**TÁRGY:**

**MARCALI KISTÉRSÉGI TÖBBCÉLÚ TÁRSULÁS – TÁRSULÁSI MEGÁLLAPODÁS MÓDOSÍTÁSA**

**ELŐADÓ:**

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzati Képviselő-testületének 2022. november 28-i rendkívüli, nyilvános testületi ülésére

**Tárgy:** Marcali Kistérségi Többcélú Társulás – Társulási Megállapodás módosítása

**Tisztelt Képviselő-testület!**

A Marcali Kistérség Többcélú Társulás Társulási Tanácsa 2022. október 27-ei ülésén fogadta el a társulási megállapodás módosítását, amely a következő változásokat tartalmazta:

1. Egyes társult települések a vagyonbiztosítási feladataikat a Többcélú Kistérségi Társuláson keresztül látták el. 2023. január 1-től a Társulás munkaszervezete ezt a feladatot nem tudja a társult önkormányzatoknak biztosítani.
2. Böhönye község képviselő-testülete testületi határozatban jelezte, hogy a Társulási Tanácsba Zsoldos Márta Piroska helyett Molnár Zsoltot delegálja.
3. Balatonberény, Csömend, Segesd településeken az időközi választásokon új polgármestert választottak.
4. Nemesdéd, Varászló, Vése Községek Önkormányzata jelezte, hogy a házi segítségnyújtás feladatát a továbbiakban a Marcali Kistérségi Többcélú Társulás által fenntartott Marcali Szociális és Egészségügyi Szolgáltató Központon keresztül kívánják ellátni.

Több település polgármestere jelezte azonban a Társulás felé, hogy a vagyonbiztosítási feladatok ellátását továbbra is szeretné, ha a társulás munkaszervezete látná el. A tanács 2022. november 17-ei ülésén ismételten megtárgyalta a megállapodás módosítását, és mellékelt formában elfogadta a Társulási megállapodás és függelékeinek módosítását. egyúttal arról is döntött, hogy azon településeknek tudja a feladatokat ellátni, akik a Társulási Megállapodásban rögzítetteknek megfelelően 2022. november 30-ig benyújtják a fizetési főszámlájukra vonatkozó azonnali beszedési megbízást.

Az intézmények (Marcali Óvodai Központ, Marcali Szociális és Egészségügyi Szolgáltató Központ) működési körét a társulási megállapodás 3. számú függeléke, a tagokat megillető szavazati jog megoszlását feladatonként az 1. számú függelék tartalmazza, míg a társult települések képviselőinek nevét az 1. sz. melléklet tartalmazza.

A Társulási Megállapodás és melléklete, valamint függelékeinek módosítása 2023. január 1-én lép hatályba.

Képviselő-testületünk november 9-ei ülésén hozott határozatának visszavonását és új döntés meghozatalát javaslom.

**Döntési javaslat:**

Balatonmáriafürdő Község Önkormányzat Képviselő-testületének

**../2022.(XI…...) határozata a Marcali Kistérségi Többcélú Társulás Társulási Megállapodásának módosításáról**

1. Balatonmáriafürdő Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosításáról szóló előterjesztést megtárgyalta és az alábbi határozatokat hozza: Balatonmáriafürdő Község Önkormányzat Képviselő-testülete a 123/2022.(XI.9.) határozatát visszavonja.

Határidő: azonnal

Felelős: Galácz György polgármester

1. Balatonmáriafürdő Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosítását a Társulás által 2022. november 17-én hozott döntése, valamint az előterjesztés szerinti tartalommal elfogadja. A testület felhatalmazza a polgármestert a megállapodás 4. függeléke szerinti felhatalmazás aláírására.

A képviselő-testület felkéri a polgármestert, hogy a döntésről a Társulás Elnökét írásban tájékoztassa.

Határidő: 8 nap

Felelős: Galácz György polgármester

Balatonmáriafürdő, 2022. 11. 21. Galácz György sk.

polgármester